## Referat for bestyrelsesmøde 20. marts 2013

Tilstede: Troels, Steffen, Rikke, Laura, Anne Sofie og Tine

Afbud: Brian, Martin og Jørgen

0. Velkomst til nye medlemmer:

Vores nye forældrerepræsentant Rikke blev introduceret til de tilstedeværende bestyrelsesmedlemmer og bestyrelsens arbejdsopgaver.

1. Valg af referent og godkendelse sidste referat:

Referent: Tine

Der var ingen kommentarer til sidste mødes referat.

2. Opfølgning fred grupperådsmødet

Det blev bemærket at der ikke var ret mange forældre der deltog i grupperådsmødet. Vi skal arbejde for at der kommer flere forældre.

Som følge af Præstø-ulykken opfordrede en forældre til grupperådsmødet os til at diskutere sikkerhedsreglerne vedrørende søaktiviteter, klatring m.m.

En del forskellige ting blev diskuteret. Tine vil udfra det der blev diskuteret skrive et oplæg til et afsnit til gruppehåndbogen, som skal gennemgås ved næste bestyrelsesmøde.

En af de ting der blev vendt var placering af ansvar i forholdt til hvis det skulle gå galt. Det er vigtigt at det er klart for alle parter. En af de ting der skal tages i betragtning er at vi er en frivillig organisation. Lederne er ikke profesionnelle. Spørgsmålet blev ikke afklaret. Tine kontakter korpskontoret for at høre hvordan de stiller sig over for spørgsmålet.

Desuden skal lederne orienteres om sikkerhedsreglerne på et af de kommende ledermøder.

3. Nyt fra gr. Ledelsen

Hos gnisterne går det godt, Birthe og Trine har efter lidt opstartshjælp i starten af året fået godt styr på det hele, og er nu selvkørende. Hos Flammerne går det også godt, her har Jørgen styr på tropperne sammen med Lasse og Nina. Vores lidt unge og uprøvede juniorledelse har fået hjælp til at planlægge halvårsprogram for det indeværende halvår, så de har fået et bedre overblik. Gnister, flammer og juniorer tager på sommerlejr på Assenbæk 29/6 – 3/7 (i uge 27). Hos troppen har tingene desværre haltet noget de sidste par måneder, da tropsledelsen har fået andet at se til (husprojekter/speciale). Det betyder også at der ikke er nogen af tropslederne der har kunne få deres sommerferie til at passe sammen med en trops sommerlejr. Så vi arbejder på at finde nogen andre ledere/seniorer der kan tage med troppen på sommerlejr, formentlig bliver det også på assnebæk samtidig med resten af gruppen.

4. Økonomi

Det er gået godt med den nylige runde af kontingentopkrævning. Kun ganske få indbetalinger mangler. Desuden er der indtil nu kommet lidt over 3000kr ind fra salget af lodsedler. På udgiftsiden har vi måtte bruge næsten 80% af det bugetterede beløb til gruppens materialer på reperation af traileren (7865,8 kr).

5. Kommende aktiviteter, arbejdsdag, brændeskur, græsslåning, andet!

Laura skriver en mail omkring folk til græsslåningsteamet. Så vi kan supplere de tre der skrev sig på liste ved grupperådsmødet. Desuden vil Anne Sofie gerne skrives på listen.

Forslag til datoer for arbejdsaften: 13. eller 14. maj, bestyrelsesmedlemmerne bedes melde tilbage hurtigst muligt, hvilken dag de kan/passer dem bedst. Så der kan sendes en invitation ud til forældrene.

6. Næste møde.

Vi har brug for et møde før arbejdsaftenen. Datoforslag: 29. april kl. 19-21.

7. Evt:

Der var ikke noget.